Helle Thorning-Schmidt mødtes i dag med USA's præsident Barack Obama samt regeringslederne fra de nordiske lande, Sverige, Norge, Finland og Island. Et møde der fandt sted i den svenske hovedstad Stockholm.

Efter et såkaldt arbejdsmøde kom det frem, at USA og de nordiske lande havde formuleret en fælles erklæring omkring Syrien.

'Med hensyn til situationen i Syrien så fordømmer vi enhver form for brug af kemiske våben, og vi er overbevist om, at en stærk international reaktion er nødvendig. Dem, der har brugt kemiske våben, må blive holdt ansvarlige', lød det således i en fælles udtalelse fra de fem nordiske lande og USA.

Til TV 2 Nyhederne sagde HelleThorning­Schmidt, at Danmark er indstillet på at bakke USA op, hvis de beslutter at angribe Syrien uden FN-mandat.

Helle Thorning­Schmidt fortalte også, at hun ikke ville forlange, at USA skulle fremlægge beviser på, at Assad står bag giftgasangreb på sin egen befolkning.

- Vi skal i Danmark vælge at stole på vores nærmeste allierede, sagde statsminister Helle Thorning-Schmidt.